ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
দেশের বিভিন্ন জেলায় ৮৫০ টি অক্সিজেন প্লান্ট বসানো হচ্ছে বলে ডিআরডিও সচিব জানিয়েছেন
নতুন দিল্লি, ১৪ জুন, ২০২১
দেশে কোভিড -১৯ অতিমারি মোকাবিলায় পিএম কেয়ার তহবিল থেকে বিভিন্ন জেলায় ৮৫০ টি অক্সিজেন উৎপাদন কেন্দ্র তৈরি করা হচ্ছে। প্রতিরক্ষা গবেষণা ও উন্নয়ন সংস্থা, ডিআরডিও'র সচিব ডক্টর সতীশ রেড্ডি আজ বিজ্ঞান ও প্রযুক্তি বিভাগ, ডিএসটি আয়োজিত 'আজাদি কা অমৃত মহোৎসব ডিসকোর্স সিরিজ'-এ বক্তৃতা দেওয়ার সময় উল্লেখ করেন যে, করোনা অতিমারির মোকাবিলায় ডিআরডিও সব রকমের সহযোগিতা করতে প্রস্তুত। করোনার চিকিৎসায় প্রয়োজনে ফ্লাইং হাসপাতাল প্রস্তুত রাখা হয়েছে।
তিনি বলেন, করোনার চিকিৎসায় বিভিন্ন শহরে তারা মডিউলার হাসপাতাল তৈরি করেছেন। এগুলিকেই ফ্লাইং হাসপাতাল নামে অভিহিত করা হচ্ছে। এই ধরনের হাসপাতাল এমনভাবে নির্মাণ করা হচ্ছে যাতে ভাইরাস হাসপাতালের বাইরে আসতে না পারে। করোনার তৃতীয় ঢেউ যদি আসে তা হলেও এই ধরনের হাসপাতালগুলি রোগীর চাপ সামলাতে সক্ষম হবে।
ডক্টর সতীশ রেড্ডি প্রসঙ্গত উল্লেখ করেন যে, প্রতিরক্ষা ক্ষেত্রে উন্নত প্রযুক্তির ব্যবহারের উপর প্রতিরক্ষা গবেষণা ও উন্নয়ন সংস্থা গবেষণা চালাচ্ছে। আন্তর্জাতিক স্তরের সাথে সামঞ্জস্য রেখে স্বল্প খরচে সাধারণ মানুষের উপকারে আসবে এমন উচ্চমানের প্রযুক্তির বিকাশেও তারা মনোনিবেশ করেছেন।
বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা কেন্দ্রীয় সরকারের নেওয়া বিভিন্ন উন্নয়নমূলক পদক্ষেপ সম্পর্কে আলোকপাত করেন। এ প্রসঙ্গে তিনি দেশের বিভিন্ন প্রান্তে কিভাবে করোনা প্রতিষেধক টিকা পৌঁছে দেওয়া হচ্ছে সে কথা উল্লেখ করেন। অতিমারির বিরুদ্ধে লড়াইয়ে কৃত্রিম বুদ্ধিমত্তা বা আর্টিফিশিয়াল ইন্টেলিজেন্স আরও বেশি ভূমিকা নিতে পারে বলে তিনি উল্লেখ করেন।
অধ্যাপক শর্মা আরও বলেন যে, দেশের প্রতিটি কোণে ভ্যাকসিন পৌঁছে দেওয়া এবং ভ্যাকসিন সংরক্ষণ করে রাখার জন্য প্রযুক্তি তৈরি করা হয়েছে। ভারতীয় পরিস্থিতি অনুসারে ভ্যাকসিন সংরক্ষণের নতুন উপায়ে তৈরি করা হয়েছে। এই অতিমারির সময় টেলিমেডিসিনের যে গুরুত্ব রয়েছে সেকথা উপলব্ধি করে প্রয়োজনীয় ব্যবস্থা নেওয়া হয়েছে।
বিজ্ঞান ও প্রযুক্তি বিভাগের ৫০ বছর পূর্তি উপলক্ষে অধ্যাপক শর্মা তাঁর ভাষণে এই বিভাগের দীর্ঘ পথ অতিক্রম এর কথা বলেন। দেশের অগ্রগতি এবং উন্নয়নের পাশাপাশি তরুণ প্রতিভাকে সহায়তা করার ক্ষেত্রে এই বিভাগ বিশেষভাবে উদ্যোগী হয়েছে।
CG/ SB
(Visitor Counter : 182
আয়ুষ
স্বাস্থ্য ও পুষ্টি সম্পর্কিত বিষয়ে মহাত্মা গান্ধীর চিন্তাভাবনাগুলি পুনরুদ্দীপ্ত করতে একগুচ্ছ মেগা ওয়েবিনার
নয়াদিল্লি, ৩০ সেপ্টেম্বর, ২০২০
আগামী ২ অক্টোবর গান্ধী জয়ন্তীর দিন কেন্দ্রীয় তথ্য ও সম্প্রচার মন্ত্রকের মহারাষ্ট্র ও গোয়া রিজিওনাল আউটরিচ ব্যুরো -র সহযোগিতায় পুণের দ্য ন্যাশনাল ইনস্টিটিউট অফ নেচারোপ্যাথি ৪০ দিনব্যাপী একগুচ্ছ ওয়েবিনার সিরিজের আয়োজন করছে। এই ওয়েবিনারগুলি ২ অক্টোবর থেকে শুরু হয়ে ১৮ নভেম্বর নেচারোপ্যাথি দিবস উদযাপনের দিন শেষ হবে। প্রতিদিন বেলা ১১টা থেকে ১২টা পর্যন্ত ওয়েবিনারগুলি আয়োজন করা হয়েছে। যে কোনও ব্যক্তি ফেসবুকে https://www.facebook.com/punenin-এই লিঙ্কে ক্লিক করলে এই ওয়েবিনারগুলি দেখতে পারবেন। ওয়েবিনারে যোগ দেওয়ার জন্য আগাম রেজিস্ট্রেশনের প্রয়োজন নেই। কয়েকটি ওয়েবিনার আয়ুষ ভার্চ্যুয়াল কনভেনশন সেন্টারে আয়োজন করা হবে। এই ওয়েবিনারগুলিতে যোগদানের লিঙ্ক আয়ুষ মন্ত্রকের পক্ষ থেকে ঘোষণা করা হবে।
'মহাত্মা গান্ধী - নিরাময়কারী' শীর্ষক ভাবনার ওপর ভিত্তি করে এই ওয়েবিনারগুলি আয়োজন করা হবে। একুশ শতকে সমাজের সব শ্রেণীর মানুষের মধ্যে স্বাস্থ্য ও পুষ্টি সম্পর্কিত বিষয়ে মহাত্মা গান্ধীর চিন্তাভাবনাগুলির প্রাসঙ্গিকতার গুরুত্ব পৌঁছে দেওয়াই এই ওয়েবিনারগুলি আয়োজনের উদ্দেশ্য। বিশেষ করে, নেচারোপ্যাথির উপকারিতা প্রসারেই এ ধরনের উদ্যোগ গ্রহণ করা হয়েছে। আগামী ১৮ নভেম্বর এক গ্র্যান্ড ফিনালের মধ্য দিয়ে ওয়েবিনারের সমাপ্তি হবে।
এই ওয়েবিনারগুলিতে স্বাস্থ্য ও পুষ্টিগত বিষয়ে গান্ধীজির চিন্তাভাবনা নিয়ে বিশিষ্ট শিক্ষাবিদ, চিকিৎসক ও বিশেষজ্ঞরা মতামত ও অভিজ্ঞতা বিনিময় করবেন। ওয়েবিনারগুলিতে বিশিষ্ট ব্যক্তিদের মধ্যে উপস্থিত থাকবেন মার্কিন যুক্তরাষ্ট্র থেকে ডঃ মার্ক লিন্ডলে, অস্ট্রেলিয়া থেকে ডঃ গাম্ভি ওয়াটস, বিশিষ্ট গান্ধীবাদী ঐতিহাসিক ডঃ গীতা ধরমপাল, অধ্যাপক শম্ভু প্রসাদ, পাবলিক হেলথ ফাউন্ডেশন অফ ইন্ডিয়ার অধিকর্তা অধ্যাপক শ্রীনাথ রেড্ডি প্রমুখ। ওয়েবিনারগুলিতে গান্ধীজির কর্মজীবন এবং আদর্শ নিয়ে একগুচ্ছ দুর্লভ স্বল্পদৈর্ঘ্যের চলচ্চিত্র দেখানো হবে।
একবিংশ শতাব্দীর শ্রোতা-দর্শকদের কাছে স্বাস্থ্য ও পুষ্টি বিশেষ করে, নেচারোপ্যাথির প্রভাব সম্পর্কে গান্ধীজির বার্তা ছড়িয়ে দিতে এই ওয়েবিনারগুলি অত্যন্ত তাৎপর্যপূর্ণ হয়ে উঠবে বলে মনে করা হচ্ছে।
মহাত্মা গান্ধীর খাদ্য ও পুষ্টি সম্পর্কে গভীর আগ্রহের কথা অনেকেরই অজানা। এই প্রেক্ষিতে আয়ুষ মন্ত্রক জনস্বার্থে গান্ধীজির চিন্তাভাবনাগুলি সাধারণ মানুষের কাছে পৌঁছে দিতে এই ওয়েবিনার সিরিজ আয়োজনের উদ্যোগ গ্রহণ করেছে। আগামী ২ অক্টোবর গান্ধী জয়ন্তীর দিন থেকে ৪৮টি সিরিজের এই ওয়েবিনারের সূচনা হবে।
উল্লেখ করা যেতে পারে, মহাত্মা গান্ধী ১৯৪৫-এর ১৮ নভেম্বর নেচার কেয়ার-এর কার্যকারিতা সম্পর্কে যে অঙ্গীকার প্রকাশ করেছিলেন তাকে স্মরণে রেখেই কেন্দ্রীয় সরকার ১৮ নভেম্বর দিনটিকে নেচারোপ্যাথি দিবস হিসেবে ঘোষণা করেছে। দেশ ও বিদেশের বহু নেচারোপ্যাথি প্রতিষ্ঠান ও নেচারোপ্যাথিতে আগ্রহী এমন ব্যক্তিবিশেষ ও সংগঠনগুলি এই দিনটি উদযাপন করে থাকে।
CG/BD/DM
(Visitor Counter : 164
প্রধানমন্ত্রীরদপ্তর
ভারত ও জার্মানীর নেতৃবৃন্দের মধ্যে ভিডিও টেলি-কনফারেন্স
নয়াদিল্লী, ০৬ জানুয়ারি, ২০২১
প্রধানমন্ত্রী শ্রী নরেন্দ্র মোদী আজ জার্মান চ্যান্সেলার ডঃ আঙ্গেলা মেয়ারকেলের সঙ্গে ভিডিও টেলি-কনফারেন্সে যোগ দিয়েছেন।
প্রধানমন্ত্রী, ইউরোপে এবং আন্তর্জাতিক ক্ষেত্রে স্থিতিশীল ও যোগ্য নেতৃত্বের জন্য চ্যান্সেলার মেয়ারকেলের দীর্ঘস্থায়ী ভূমিকার প্রশংসা করেছেন । ভারত-জার্মান কৌশলগত অংশীদারিত্বকে এগিয়ে নিয়ে যাওয়ার ক্ষেত্রে তিনি জার্মান চ্যান্সেলারের পথপ্রদর্শকের ভূমিকার জন্যও ধন্যবাদ জানিয়েছেন।
কোভিড-১৯ মহামারী, দ্বিপাক্ষিক সম্পর্ক, আঞ্চলিক বিষয় এবং ভারত ইউরোপীয় ইউনিয়নের মধ্যে সম্পর্ক সহ পারষ্পরিক স্বার্থ সংশ্লিষ্ট বিভিন্ন আন্তর্জাতিক বিষয় নিয়ে উভয় নেতা আলোচনা করেছেন।
ফ্রাউ মেয়ারকেলকে প্রধানমন্ত্রী ভারতে কোভিড-১৯ টিকার উদ্ভাবনের বিষয়ে জানিয়েছেন। ভারতের সাধ্য অনুযায়ী বিশ্বকে উপকারের ক্ষেত্রে অঙ্গীকারের কথা তিনি বৈঠকে জানিয়েছেন। জার্মানী সহ ইউরোপীয় ইউনিয়নের দেশগুলিতে সংক্রমণের নতুন ঢেউকে দ্রুত প্রতিহত করায় শ্রী মোদী শুভেচ্ছা জানিয়েছেন।
প্রধানমন্ত্রী আন্তর্জাতিক সৌরজোটে জার্মানীর যোগদানের সিদ্ধান্তকে স্বাগত জানিয়েছেন। তিনি দূর্যোগ মোকাবিলার জোট কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচারে  জার্মানীর সঙ্গে সহযোগিতা বাড়ানোর বিষয়ে আগ্রহ প্রকাশ করেছেন।
এ বছর ভারত-জার্মান দ্বিপাক্ষিক সম্পর্কের ৭০ বছর পূর্তি এবং কৌশলগত অংশীদারিত্বের ২০-তম বর্ষ। উভয় নেতা এই আবহে ষষ্ঠ আন্তঃসরকারি আলোচনা দ্রুত করার বিষয়ে সহমত পোষণ করেছেন। এই আলোচনায় উচ্চাকাঙ্খী বিষয়সূচী রাখার ব্যাপারে তাঁরা একমত হয়েছেন।
প্রধানমন্ত্রীরদপ্তর
কর্তব্য পথে অ্যাসট্রোনাইট স্কাই ট্যুরিজমের আয়োজন করায় দিল্লি জাতীয় বিজ্ঞান কেন্দ্রর প্রশংসা প্রধানমন্ত্রীর
নয়াদিল্লি, ১০ জানুয়ারি, ২০২৩
প্রধানমন্ত্রী শ্রী নরেন্দ্র মোদী কর্তব্য পথে অ্যাসট্রোনাইট স্কাই ট্যুরিজমের আয়োজন করায় দিল্লি জাতীয় বিজ্ঞান কেন্দ্রের প্রশংসা করেছেন।
দিল্লির জাতীয় বিজ্ঞান কেন্দ্রের এক ট্যুইটের জবাবে প্রধানমন্ত্রী ট্যুইটে বলেন;
“মহাকাশ ও জ্যোতির্বিজ্ঞান সম্পর্কে আমাদের যুব সমাজের আগ্রহ বাড়াতে এ এক চিত্তাকর্ষক প্রয়াস।”
PG/PM/NS
(
সামাজিকন্যায়ওক্ষমতায়নমন্ত্রক
প্রবীন নাগরিক ও ভিন্নভাবে সক্ষম ব্যক্তিদের জন্য বিভিন্ন সুবিধার ব্যবস্থা
নতুন দিল্লী, ০৫ এপ্রিল, ২০২২
প্রবীণ নাগরিক এবং ভিন্নভাবে সক্ষম ব্যক্তিরা যাতে জনপরিবহণে সহজেই ওঠানামা করতে পারেন তার জন্য কেন্দ্র বিভিন্ন পদক্ষেপ নিয়েছে। সংশ্লিষ্ট নাগরিকদের হুইল চেয়ারে চলাচল করতে যাতে সুবিধে হয় তার জন্য নানা ব্যবস্থা করা হয়েছে।
রেল মন্ত্রক ইএমইউ লোকাল ট্রেনে ভিন্নভাবে সক্ষম ব্যক্তিদের জন্য একটি কামরা নির্দিষ্ট করেছে। এই কামরার দরজার আকৃতি এমনভাবে করা হয়েছে, যাতে হুইল চেয়ার সহজেই ঢোকানো যায়। ইন্টিগ্রাল কোচ ফ্যাক্টরি থেকে যেসব কামরা তৈরি করা হচ্ছে সেখানে দ্বিতীয় শ্রেণীর পণ্য বহনকারী কামরাটিতে রেলের গার্ডের জন্য বিশেষ ব্যবস্থার পাশাপাশি ভিন্নভাবে সক্ষমদের ব্যবহারের উপযোগী ব্যবস্থা করা হয়েছে। বর্তমানে ভারতীয় রেলে ৩৫১৯টি এই ধরণের কামরায় ভিন্নভাবে সক্ষম ব্যক্তিরা সহজেই যাতায়াত করতে পারেন। এছাড়াও ৪৮৫টি এলএইচবি কামরাকে ভিন্নভাবে সক্ষম ব্যক্তিদের ব্যবহারের উপযোগী কামরা হিসেবে গড়ে তোলা হয়েছে। এইসব কামরায় ভিন্নভাবে সক্ষম ব্যক্তিরা যাতে সহজেই শৌচাগার ব্যবহার করতকে পারে তার জন্য বিশেষ পরিকল্পনা করা হয়েছে। দৃষ্টিবঞ্চিত যাত্রীদের জন্য স্পর্শ বর্ণমালা বা ব্রেইল হরফে বিভিন্ন তথ্য ট্রেনের কামরায় দেওয়া হচ্ছে।
সড়ক পরিবহণ ও মহাসড়ক মন্ত্রক ভিন্নভাবে সক্ষমদের যাতায়াতের সুবিধের জন্য কেন্দ্রীয় মোটর ভেহিক্যালস নিয়মাবলীতে কিছু পরিবর্তন এনেছে। ক্র্যাচ, ওয়াকার বা কেনস্টিক নিয়ে যারা চলাচল করেন তাদের জন্য বিশেষ আসনের ব্যবস্থা করার পাশাপাশি হুইল চেয়ারে যাতে সহজেই যানবাহনে ওঠা যায়, সে বিষয়ে প্রয়োজনীয় ব্যবস্থা নেওয়া হয়েছে।
সুগম্য ভারত অভিযানের আওতায় ভিন্নভাবে সক্ষমদের ক্ষমতায়ণ দপ্তর বিমানবন্দর, রেল স্টেশন এবং বাস টার্মিনাসে তারা যাতে সহজেই চলাচল করতে পারেন সেই মতো ব্যবস্থা গ্রহণ করেছে। কলকাতার নেতাজী সুভাষ আন্তর্জাতিক বিমানবন্দরে হুইলচেয়ার ব্যবহারকারীদের জন্য অপেক্ষাকৃত কম উচ্চতার কাউন্টারের ব্যবস্থা করা হয়েছে। এছাড়াও ডিসপ্লে বোর্ডে যেসব তথ্য পরিবেশন করা হয়, সেগুলি যাতে দৃষ্টিবঞ্চিতরা জানতে পারেন তার জন্য বিশেষ ঘোষণার ব্যবস্থা করা হয়েছে।
অসামরিক বিমান চলাচল মন্ত্রক বিমানযাত্রীদের বাধাহীনভাবে চলাচল নিশ্চিত করতে সবধরণের প্রতিবন্ধকতা সরিয়ে ফেলেছে। ২০১৮-১৯ অর্থবর্ষে অসামরিক বিমানচলাচল মন্ত্রককে সিনিয়র সিটিজেন ওয়েলফেয়ার ফান্ড থেকে সামাজিক ন্যায় ও ক্ষমতায়ণ মন্ত্রক ৯৭ লক্ষ ৮০ হাজার টাকা দিয়েছে। এই অর্থে ৮টি বিমানবন্দরে ৩০টি বিদ্যুৎচালিত গল্ফকার্ড-এর ব্যবস্থা করা হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ণ মন্ত্রকের প্রতিমন্ত্রী শ্রীমতী প্রতিমা ভৌমিক।
CG/CB/ SKD/
(Visitor Counter : 80
প্রধানমন্ত্রীরদপ্তর
প্রধানমন্ত্রী অসমীয়া অভিধান ‘হেমকোষ’-এর ব্রেইল সংস্করণের একটি বই পেয়েছেন
নয়াদিল্লি, ২১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী অসমীয়া অভিধান ‘হেমকোষ’-এর ব্রেইল সংস্করণের একটি বই শ্রী জয়ন্ত বড়ুয়ার কাছ থেকে পেয়েছেন। উনিশ শতকের গোড়ার দিকে অসমীয়া অভিধানের অন্যতম একটি এই ‘হেমকোষ’। এই অভিধানের ব্রেইল সংস্করণটি প্রকাশের জন্য শ্রী মোদী শ্রী জয়ন্ত বড়ুয়া ও তাঁর দলের অন্য সদস্যদের প্রশংসা করেছেন।
এক ট্যুইট বার্তায় প্রধানমন্ত্রী বলেন –
“ ‘হেমকোষ’-এর ব্রেইল সংস্করণের একটি বই পেয়ে আমি আনন্দিত। এটি উনিশ শতকের গোড়ার দিকে অসমীয়া অভিধানের অন্যতম একটি। এই অভিধানের ব্রেইল সংস্করণ প্রকাশের জন্য আমি শ্রী জয়ন্ত বড়ুয়া ও তাঁর দলের সদস্যরা যে পরিশ্রম করেছেন তার প্রশংসা করছি।”
(PG/PM/DM
আবাসনএবংশহরাঞ্চলেরদারিদ্র্যদূরীকরণমন্ত্রক
৭ই সেপ্টেম্বর থেকে পর্যায়ক্রমে মেট্রো চলাচল শুরু হবে
নয়াদিল্লি, ০২ সেপ্টেম্বর, ২০২০
কেন্দ্রীয় আবাসন ও নগরোন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী বুধবার মেট্রো রেল চলাচলের বিষয়ে সাধারণ পরিচালন পদ্ধতি ঘোষণা করেছেন। কেন্দ্রীয় স্বরাষ্ট্র মন্ত্রকের ২৯শে অগাস্টের 40-3/2020-DM-I নির্দেশ অনুযায়ী, ৭ই সেপ্টেম্বর থেকে পর্যায়ক্রমে মেট্রো চলাচল শুরু হবে। এর জন্য আবাসন ও নগরোন্নয়ন মন্ত্রক এবং কেন্দ্রীয় স্বরাষ্ট্র মন্ত্রক যৌথভাবে এই নির্দেশিকা তৈরি করেছে। এই নির্দেশিকার উল্লেখযোগ্য দিকগুলির মধ্যে রয়েছে –
ক) মেট্রো চলাচল পর্যাক্রমে শুরু হবে। যেসব জায়গায় একাধিক মেট্রো লাইন রয়েছে, সেইসব শহরে ৭ই সেপ্টেম্বর থেকে পর্যায়ক্রমে তা চালু হবে। ১২ই সেপ্টেম্বরের মধ্যে সব করিডরে ট্রেন চালানো শুরু হবে। প্রাথমিক পর্যায়ে সীমিত সময়ে এই ট্রেন চলাচল করবে। ১২ই সেপ্টেম্বরের মধ্যে পূর্ণ সময়ের জন্য চলাচল শুরু করবে। স্টেশন এবং ট্রেনে যাত্রী ভীড় এড়াতে ট্রেনের সংখ্যা নিয়ন্ত্রণ করা হবে।
খ) কন্টেনমেন্ট এলাকার স্টেশনগুলি বন্ধ থাকবে।
গ) শারীরিক দূরত্ব বজায় রাখার জন্য স্টেশনে ও ট্রেনের মধ্যে যথাযথভাবে জায়গা নির্ধারণ করা হবে।
ঘ) সমস্ত যাত্রী ও কর্মীদের মাস্ক পরা বাধ্যতামূলক। যাঁরা মাস্ক নিয়ে আসবেন না মেট্রো রেল কর্তৃপক্ষ অর্থের বিনিময়ে তাঁদের মাস্ক সরবরাহ করবে।
ঙ) থার্মাল স্ক্রিনিং – এর পর যাঁদের কোনও লক্ষণ থাকবে না, তাঁরাই স্টেশনে ঢুকতে পারবেন। যাঁদের কোভিড সংক্রমণের লক্ষণ দেখা দেবে, সেইসব ব্যক্তিদের নিকটবর্তী কোভিড কেয়ার সেন্টার বা হাসপাতালে শারীরিক পরীক্ষা জন্য যেতে বলা হবে। আরোগ্য সেতু অ্যাপ ব্যবহার করতে উৎসাহ দেওয়া হবে।
চ) স্টেশনে ঢোকার মুখে যাত্রীদের স্যানিটাইজার দেওয়া হবে। এছাড়াও, যেসব যন্ত্রপাতি যাত্রীরা ব্যবহার করবেন, ট্রেনের মধ্যে লিস্ট, সিড়ি, প্রবেশ-পথ ও শৌচালয় কিছু সময় অন্তর স্যানিটাইজেশন করতে হবে। স্মার্ট কার্ড এবং নগদবিহীন অথবা অনলাইনের মাধ্যমে আর্থিক লেনদেনে উৎসাহিত করা হবে। টোকেন এবং কাগজের স্লিপ বা টিকিটকে যথাযথ স্যানিটাইজেশনের পরই ব্যবহার করা হবে।
ছ) প্রত্যেকটি স্টেশনে ট্রেন অনেকক্ষণ ধরে থামবে, যাতে যাত্রীরা শারীরিক দূরত্ব বজায় রেখে ট্রেনে ওঠা-নামা করতে পারেন। মেট্রো রেল কর্তৃপক্ষ শারীরিক দূরত্ব বজায় রাখা নিশ্চিত করার জন্য প্রয়োজনে কোনও কোনও স্টেশনে ট্রেন নাও দাঁড় করাতে পারেন।
জ) যাত্রীদের অনুরোধ করা হচ্ছে, ট্রেনে সফরের সময়ে তাঁরা যেন ন্যূনতম পণ্য সামগ্রী নিয়ে যাওয়া-আসা করেন। ধাতব সামগ্রী বহন না করতে পরামর্শ দেওয়া হচ্ছে।
ঝ) ট্রেনে গরম হাওয়া, হাওয়া চলাচল এবং শীতাতপ নিয়ন্ত্রণের জন্য কেন্দ্রীয় পূর্ত দপ্তর ও ইন্ডিয়ান সোসাইটি অফ হিটিং রেফ্রিজারেটিং অ্যান্ড এয়ার কন্ডিশনিং ইঞ্জিনিয়ার্স – এর নির্দেশিকা মেনে চলতে হবে। এয়ার কন্ডিশনিং ব্যবস্থায় বিশুদ্ধ বাতাস যতটা সম্ভব বেশি করে প্রবেশ করাতে হবে।
ঞ) যাত্রী ও কর্মীদের জন্য বৈদ্যুতিন, মুদ্রণ, সোশ্যাল মিডিয়া, পোস্টার, ব্যানার, হোর্ডিং, ওয়েবসাইট সহ বিভিন্ন মাধ্যমের সাহায্য তথ্য শিক্ষা ও যোগাযোগ সংক্রান্ত প্রচার চালানো হবে।
ট) মেট্রো রেল কর্তৃপক্ষ স্টেশনের বাইরে যাত্রী ভীড় নিয়ন্ত্রণ করার জন্য রাজ্য পুলিশ এবং স্থানীয় প্রশাসনের সঙ্গে নিয়মিত যোগাযোগ রেখে চলবে।
এই নির্দেশিকা মেনে দিল্লি, নয়ডা, চেন্নাই, কোচি, ব্যাঙ্গালোর, মুম্বাই লাইন-১, জয়পুর, হায়দ্রাবাদ, মহামেট্রো , কলকাতা, গুজরাট এবং উত্তর প্রদেশ মেট্রো  তাদের সাধারণ পরিচালন পদ্ধতি তৈরি করবে। যেহেতু মহারাষ্ট্র সরকার সিদ্ধান্ত নিয়েছে সেপ্টেম্বর মাসে মেট্রো চলাচল করবে না। তাই, অক্টোবর থেকে বা রাজ্য সরকারের সিদ্ধান্ত অনুযায়ী নির্দিষ্ট সময়ে মুম্বাই লাইন-১ এবং মহামেট্রো চলাচল শুরু হবে।
CG/CB/SB
(Visitor Counter : 161
মহাকাশদপ্তর
অন্তরীক্ষে শান্তিপূর্ণ উদ্দেশ্যে সহযোগিতার জন্য ভারত ও ভুটানের মধ্যে সমঝোতাপত্রটি অনুমোদন করেছে
নতুনদিল্লী, ৩০ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজকের বৈঠকে অন্তরীক্ষে শান্তিপূর্ণ উদ্দেশ্যে সহযোগিতার জন্য ভারত ও ভুটানের মধ্যে সমঝোতাপত্রটি অনুমোদন করেছে। ব্যাঙ্গালোর/থিম্পুতে উভয় পক্ষ ১৯এ নভেম্বর এটি স্বাক্ষর করেছিল।
বিস্তারিত তথ্য :
এই সমঝোতাপত্র পৃথিবীর দূরসংবেদী ব্যবস্থা, কৃত্রিম উপগ্রহ মারফত যোগাযোগ ও উপগ্রহ ভিত্তিক দিক নির্দেশনা, মহাকাশবিজ্ঞান ও বিশ্ব ব্রহ্মান্ড নিয়ে গবেষণা, মহাকাশ যানের ব্যবহার ও মহাকাশ ব্যবস্থা এবং মহাকাশ প্রযুক্তির বিভিন্ন প্রয়োগের মতো সম্ভাবনাময় ক্ষেত্রে ভারত ও ভুটানের মধ্যে সহযোগিতা গড়ে তুলতে সাহায্য করবে।
সমঝোতাপত্রটি ভারতের মহাকাশ দপ্তর/ ভারতীয় মহাকাশ গবেষণা সংস্থা এবং ভুটানের তথ্য ও যোগাযোগ মন্ত্রকের সদস্যদের নিয়ে একটি যৌথ কর্মীগোষ্ঠী গঠন করবে। এই কর্মীগোষ্ঠী নির্দিষ্ট সময়ে বিভিন্ন পরিকল্পনার বাস্তবায়ন করবে।
বিভিন্ন কৌশল রূপায়ণ :
স্বাক্ষরিত সমঝোতাপত্রটি নির্দিষ্ট ক্ষেত্রে সহযোগিতার জন্য বিভিন্ন ব্যবস্থা নেবে, যৌথ কর্মীগোষ্ঠী গঠন করবে এবং নানা প্রকল্প বাস্তবায়নের সময় নির্ধারণ করে সেটি রূপায়ণ করবে।
গুরুত্বপূর্ণ প্রভাব :
এই সমঝোতাপত্র স্বাক্ষরিত হওয়ায় পৃথিবীর দূরসংবেদী ব্যবস্থাপনা, কৃত্রিম উপগ্রহ মারফত যোগাযোগ ব্যবস্থা, কৃত্রিম উপগ্রহের সাহায্যে দিক নির্দেশনা, মহাকাশ বিজ্ঞান ও বর্হিবিশ্বে বিভিন্ন গবেষণার ক্ষেত্রে দুটি দেশের মধ্যে সহযোগিতা গড়ে উঠবে।
সুবিধাভোগী :
ভুটান সরকারের সঙ্গে এই চুক্তির মাধ্যমে সহযোগিতার যে সুযোগ তৈরি হবে তার ফলে মানব জাতির উন্নয়নে মহাকাশ প্রযুক্তির প্রয়োগে যৌথ উদ্যোগ গড়ে উঠবে। এর মাধ্যমে এই অঞ্চলের সকল শ্রেণী উপকৃত হবে।
পশ্চাদপট :
আনুষ্ঠানিকভাবে মহাকাশ ক্ষেত্রে সহযোগিতার জন্য ভারত ও ভুটান আলোচনা করে আসছে। বিদেশ মন্ত্রকের উদ্যোগে ভুটানের সঙ্গে আন্তঃসরকারি স্তরে মহাকাশ ক্ষেত্রে সহযোগিতার বিষয়ে ২০১৭র নভেম্বরে একটি সমঝোতাপত্রের খসড়া তৈরি হয়। এরপর এই খসড়াটি ২০২০র ফেব্রুয়ারিতে দ্বিপাক্ষিক আলোচনায় স্থান পায় এবং তখন বিভিন্ন প্রস্তাব নিয়ে মতবিনিময় হয়।
কূটনৈতিক স্তরে আলাপ-আলোচনার পর উভয় পক্ষ একটি চূড়ান্ত খসড়া তৈরি করে। এরপর সেটি সংশ্লিষ্ট কর্তৃপক্ষের থেকে অনুমতি পাওয়ায় ১৯এ নভেম্বর দুই পক্ষ এটি স্বাক্ষর এবং হস্তান্তর করে।
প্রধানমন্ত্রীরদপ্তর
প্রধানমন্ত্রী ঝাড়খণ্ডের ধানবাদে অগ্নিকাণ্ডে প্রাণহানিতে সমবেদনা জানিয়েছেন
পিএমএনআরএফ থেকে অনুদান ঘোষণা করেছেন
নয়াদিল্লি, ৩১ জানুয়ারি, ২০২৩
প্রধানমন্ত্রী শ্রী নরেন্দ্র মোদী ঝাড়খণ্ডের ধানবাদে অগ্নিকাণ্ডে প্রাণহানিতে গভীর দুঃখপ্রকাশ করেছেন।
প্রধানমন্ত্রী মৃতদের নিকটাত্মীয়দের জন্য ২ লক্ষ টাকা করে এবং আহতদের ৫০ হাজার টাকা করে প্রধানমন্ত্রী জাতীয় ত্রাণ তহবিল  থেকে অনুদান দেওয়ার কথা ঘোষণা করেছেন।
প্রধানমন্ত্রীর দপ্তর থেকে ট্যুইট করে বলা হয়েছে :
“ধানবাদে আগুনে মৃত্যুর ঘটনায় গভীর শোকাহত। যাঁরা তাঁদের নিকটাত্মীয়কে হারিয়েছেন তাঁদের পাশে আছি। আহতদের দ্রুত আরোগ্য কামনা করি। : @narendramodi।”
“পিএমএনআরএফ থেকে মৃতদের নিকটাত্মীয়কে ২ লক্ষ টাকা করে এবং আহতদের ৫০ হাজার টাকা করে অনুদান দেওয়া হবে : পিএম @narendramodi।”
PG/AP/DM
(
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আরও কমে ৩.০৫ লক্ষ
দেশে গত ২১ দিনে দৈনিক করোনায় আক্রান্তের সংখ্যা ৪০,০০০এর কম
দেশে ১০টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের ৬৬ শতাংশ রয়েছেন
নয়াদিল্লী, ২০ ডিসেম্বর, ২০২০
ভারতে সুস্পষ্টভাবে করোনায় আক্রান্তের হারে লাগাতার নিম্নমুখী প্রবণতা অব্যাহত রয়েছে। আজ আক্রান্তের সংখ্যা আরও কমে হয়েছে ৩ লক্ষ ৫ হাজার।
আক্রান্তের সংখ্যা লাগাতার কম হওয়ার কারণ দৈনিক ভিত্তিতে সুস্থতার সংখ্যায় বৃদ্ধি এবং মৃত্যুহার হ্রাস পাওয়া।
ভারতে বর্তমানে মোট আক্রান্তের কেবল ৩.০৪ শতাংশই সুস্পষ্টভাবে করোনায় আক্রান্ত। দেশে গত ২৪ ঘন্টায় আরও ২৯ হাজার ৬৯০ জন আরোগ্য লাভ করায় সুস্পষ্টভাবে করোনায় আক্রান্তের সংখ্যা ৩ হাজার ৪০৭ কমেছে।
দেশে সুস্পষ্টভাবে করোনায় আক্রান্তের ৬৬ শতাংশই ১০টি রাজ্য ও কেন্দ্রশাসিত অঞ্চল থেকে।
দৈনিক ভিত্তিতে আক্রান্তের সংখ্যা গত ২৪ ঘন্টায় ২৬ হাজার ৬২৪। দেশে গত ২১ দিন ধরে দৈনিক আক্রান্তের সংখ্যা ৪০ হাজারের নিচে রয়েছে।
দেশে সুস্থতার সংখ্যা আরও বেড়ে হয়েছে ৯৫ লক্ষ ৮০ হাজার ৪০২। একইভাবে সুস্থতার সংখ্যা আক্রান্তের সংখ্যাকে ছাপিয়ে গেছে। দেশে আজ সুস্থতার হার বেড়ে হয়েছে ৯৫.৫১ শতাংশ। গত ২৪ ঘন্টায় ১০টি রাজ্য ও কেন্দ্রশাসিত অঞ্চলে ৭৪.৬৮ শতাংশ রোগী আরোগ্য লাভ করেছেন। কেরালায় একদিনে সর্বাধিক ৪ হাজার ৭৪৯ জন সুস্থ হয়েছেন। মহারাষ্ট্র আরোগ্য লাভ করেছেন ৩ হাজার ১১৯ জন এবং পশ্চিমবঙ্গে সুস্থ হয়েছেন ২ হাজার ৭১৭ জন।
দেশে নতুন করে আক্রান্তদের ৭৬.৬২ শতাংশই ১০টি রাজ্য ও কেন্দ্রশাসিত অঞ্চল থেকে। কেরালা থেকে গত ২৪ ঘন্টায় সর্বাধিক ৬ হাজার ২৯৩ জন আক্রান্ত হয়েছেন। মহারাষ্ট্রে আক্রান্ত হয়েছেন ৩ হাজার ৯৪০ জন।
দেশে গত ২৪ ঘন্টায় করোনা জনিত কারণে ৩৪১ জনের মৃত্যু হয়েছে। এরমধ্যে ৮১.২৩ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে গত ২৪ ঘন্টায় সর্বাধিক ৭৪ জনের মৃত্যু হয়েছে। পশ্চিমবঙ্গেই মারা গেছেন ৪৩ জন এবং দিল্লীতে মৃত্যু হয়েছে ৩২ জনের।
ভূ-বিজ্ঞানমন্ত্রক
সাইক্লোন পূর্বাভাষ কেন্দ্র গড়ে উঠছে তিরুবনন্তপুরমে
নয়াদিল্লি, ২১ আগস্ট, ২০১৮
কেরল এবং কর্ণাটকের উপকূলে সাম্প্রতিক প্রাকৃতিক দুর্যোগের প্রেক্ষিতে কেন্দ্রীয় ভূ-বিজ্ঞান মন্ত্রক তিরুবনন্তপুরমে একটি সাইক্লোন পূর্বাভাষ কেন্দ্র গড়ে তোলার প্রস্তাব দিয়েছে। আগামী এক মাসের মধ্যে মন্ত্রক ঐ কেন্দ্রটি স্থাপন করার পরিকল্পনা করছে। বর্তমানে দেশের আবহাওয়া দপ্তরের সাইক্লোন পূর্বাভাষ কেন্দ্র রয়েছে কলকাতা-সহ দেশের ৬টি স্থানে। কলকাতা ছাড়া বাকি কেন্দ্রগুলি রয়েছে চেন্নাই, বিশাখাপত্তনম, ভুবনেশ্বরে, আমেদাবাদ এবং মুম্বাইয়ে।
তিরুবনন্তপুরমের এই কেন্দ্রটি কেরল এবং কর্ণাটকের চাহিদা পূরণ করবে। এতে থাকবে অত্যাধুনিক পরিকাঠামো ব্যবস্থা। থাকবে আবহাওয়ার পূর্বাভাষ দেওয়ার বিশেষ যন্ত্র এবং বিশেষজ্ঞ। বর্তমান পূর্বাভাষ ব্যবস্থাকে আরও জোরদার করবে তিরুবনন্তপুরমের এই কেন্দ্রটি।
মন্ত্রক এছাড়াও, আরও একটি সি-ব্যান্ড ডপ্লার ওয়েদার র্যাডার স্থাপন করবে ২০১৯-এর শেষ নাগাদ। বর্তমানে ২টি র্যাডার রয়েছে কেরলের কোচি এবং তিরুবনন্তপুরমে। এই ৩টি র্যাডার দিয়ে গোটা রাজ্যেই বৃষ্টিপাতের পরিমাণের ওপর নজর রাখা সম্ভব হবে। পাশাপাশি, আবহাওয়ার প্রতিকূলতার ওপরও নজর রাখতে পারবে রাজ্যগুলি।
CG/SSS/SB……
(Visitor Counter : 235
রাষ্ট্রপতিরসচিবালয়
রাষ্ট্রপতি ‘পরিদর্শক’ পুরস্কার প্রদান করলেন
নয়াদিল্লি, ১৭ ডিসেম্বর, ২০১৯
রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে কেন্দ্রীয় বিশ্ববিদ্যালয়, ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ  এবং বেঙ্গালুরুর ইন্ডিয়ান ইন্সটিটিউট অফ সায়েন্স প্রতিষ্ঠানের উপাচার্যদের এক সম্মেলনে পঞ্চম পরিদর্শক পুরস্কার প্রদান করেন।
মানবতা, শিল্পকলা ও সমাজ বিজ্ঞান ক্ষেত্রে অসামান্য গবেষণার স্বীকৃতি-স্বরূপ পন্ডিচেরী বিশ্ববিদ্যালয়ের অ্যাপ্লায়েড সাইকোলজি বিভাগের অধ্যাপক শিবনাথ দেব এবং জওহরলাল নেহরু বিশ্ববিদ্যালয়ের স্কুল অফ ফিজিক্যাল সায়েন্সের অধ্যাপক সঞ্জয় পুরী পদার্থ বিজ্ঞান ক্ষেত্রে গবেষণার স্বীকৃতি-স্বরূপ পরিদর্শক পুরস্কার পেয়েছেন। এছাড়াও, ত্রিপুরা বিশ্ববিদ্যালয়ের মাইক্রো বায়োলজি বিভাগের অধ্যাপক ডঃ সাওয়ন্ত রায় চৌধুরী প্রযুক্তিগত উন্নয়ন ক্ষেত্রে এবং জোহরলাল নেহরু বিশ্ববিদ্যালয়ের ন্যানো সায়েন্স শাখার অধ্যাপক ডঃ প্রতিমা মর্যাদাপূর্ণ এই পুরস্কার পেয়েছেন। এই উপলক্ষে রাষ্ট্রপতি বলেন, কেন্দ্রীয় বিশ্ববিদ্যালয়গুলির উদ্দেশ্য-ই হ’ল নিরন্তর অগ্রগতি ও মানোন্নয়ন বজায় রাখা, যাতে তারা বিশ্বমানের প্রতিষ্ঠান হয়ে উঠতে পারে। বিশ্ব মানের প্রতিষ্ঠান হয়ে ওঠার ক্ষেত্রে প্রতিষ্ঠানগুলির উপাচার্য ও প্রধানদের অগ্রণী ভূমিকা রয়েছে। অবিলম্বে দেশের সেরা হয়ে ওঠার লক্ষ্যকে সামনে রেখে শিক্ষা প্রতিষ্ঠানগুলির মধ্যে পারস্পরিক প্রতিযোগিতা গড়ে তোলাও অত্যন্ত গুরুত্বপূর্ণ বলে রাষ্ট্রপতি অভিমত প্রকাশ করেন। এই লক্ষ্য অর্জনের পর বিশ্ব সেরা হয়ে ওঠার লক্ষ্যে উদ্যোগ নিতে হবে। তবে, সেরা প্রতিষ্ঠানের স্বীকৃতির জন্য প্রতিযোগিতামূলক মনোভাব বজায় রাখার পাশাপাশি, পারস্পরিক সহযোগিতা বজায় রাখার ওপরও তিনি জোর দেন। প্রসঙ্গত, তিনি বলেন, রাজ্যস্তরীয় বিশ্ববিদ্যালয় এবং বেসরকারি বিশ্ববিদালয়গুলিকেও জ্ঞান ও অভিজ্ঞতা বিনিময় উদ্যোগে সামিল করতে হবে। তবেই, ঐ লক্ষ্যপূরণ সম্ভব বলে তিনি মন্তব্য করেন।
ছাত্রছাত্রীদের মধ্যে নেতৃত্ব দেওয়ার ক্ষমতা গড়ে তোলার ক্ষেত্রে শিক্ষা প্রতিষ্ঠানগুলির উপাচার্য ও প্রধানদের পাশাপাশি, শিক্ষক সমাজেরও বড় ভূমিকা রয়েছে বলে উল্লেখ করে রাষ্ট্রপতি বলেন, শ্রেণী কক্ষ ও পরীক্ষাগারের বাইরে ছাত্রছাত্রীদেরকে সমাজ উন্নয়ন-কেন্দ্রিক বিভিন্ন উদ্যোগে সামিল করার জন্য উৎসাহিত করা প্রয়োজন। তিনি আরও বলেন, যে সমস্ত বিশ্ববিদ্যালয় ও শিক্ষা প্রতিষ্ঠান পিছিয়ে পড়া অঞ্চলে রয়েছে, সেখানকার সাধারণ মানুষের সঙ্গে একযোগে নিয়মিত বিভিন্ন কল্যাণমূলক উদ্যোগ গ্রহণ করাও জরুরি। শিক্ষা প্রতিষ্ঠান ও স্থানীয় শিল্প সংস্থাগুলির মধ্যে অর্থবহ যোগসূত্র গড়ে তোলার ওপর জোর দিয়ে রাষ্ট্রপতি বলেন, পড়ুয়াদেরকে কর্মপ্রার্থী হওয়ার পরিবর্তে কর্মদাতা হয়ে ওঠার জন্য উৎসাহিত করতে হবে।
CG/BD/SB
(Visitor Counter : 58
রেলমন্ত্রক
কলকাতা ইস্ট-ওয়েস্ট মেট্রো করিডর প্রকল্পের পরিবর্তিত ব্যয়-বরাদ্দ কেন্দ্রীয় মন্ত্রিসভা অনুমোদন করেছে
১৬.৬ কিলোমিটার দীর্ঘ এই প্রকল্পে ১২টি স্টেশন থাকবে
রেল মন্ত্রকের অধীনস্থ কেন্দ্রীয় রাষ্ট্রায়ত্ত্ব সংস্থা কলকাতা মেট্রো রেল কর্পোরেশন লিমিটিড এই প্রকল্প রূপায়ণের দায়িত্বপালন করছে
এই প্রকল্পের ফলে লক্ষ লক্ষ নিত্যযাত্রীর যানজটের ভোগান্তি দূর হবে এবং শহরের যোগাযোগ ব্যবস্থার উন্নতি হবে
পুরো প্রকল্পের ব্যয় ধার্য হয়েছে ৮৫৭৫ কোটি টাকা এবং ২০২১এর ডিসেম্বরে প্রকল্পের কাজ শেষ করার পরিকল্পনা নেওয়া হয়েছে
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে কলকাতা ইস্ট-ওয়েস্ট করিডর প্রজেক্টের পরিবর্তিত ব্যয়-বরাদ্দ অনুমোদিত হয়েছে।
বিভিন্ন কৌশল রূপায়ণ ও লক্ষ্য ধার্যঃ-
রেল মন্ত্রকের অধীনস্থ কেন্দ্রীয় রাষ্ট্রায়ত্ত্ব সংস্থা কলকাতা মেট্রো রেল কর্পোরেশন লিমিটেড এই প্রকল্প রূপায়ণ করছে।
প্রকল্পের মোট ব্যয় ধার্য হয়েছে ৮৫৭৫ কোটি টাকা। রেল মন্ত্রকের এখানে ৩২৬৮ কোটি ২৭ লক্ষ টাকার অংশীদারিত্ব আছে। আবাসন ও নগরোন্নয়ন মন্ত্রকের ১১৪৮ কোটি ৩১ লক্ষ টাকার অংশীদারিত্ব রয়েছে। জাপান ইন্টারন্যাশনাল কো-অপারেশন এজেন্সি  ৪১৫৮ কোটি ৪০ লক্ষ টাকা ঋণ দিচ্ছে।
১৪ই ফেব্রুয়ারি মাটির ওপর দিয়ে ৫.৩ কিলোমিটার পথে ট্রেন চলাচল শুরু হয়েছে।
৫ই অক্টোবর আরও ১.৬৭ কিলোমিটার রেলপথের যাত্রার সূচনা হয়েছে।
২০২১এর ডিসেম্বরে পুরো প্রকল্পের কাজ শেষ করার পরিকল্পনা করা হয়েছে।
মূল প্রভাব :
এই বৃহৎ প্রকল্পটি কলকাতার বাণিজ্যিক অঞ্চলের সঙ্গে পশ্চিম দিকে শিল্পনগরী হাওড়া এবং পূর্বদিকে সল্টলেকের সঙ্গে উন্নত যোগাযোগ ব্যবস্থা গড়ে তোলার জন্য রূপায়িত হচ্ছে। এই গণ-পরিবহণ ব্যবস্থাটি নিরাপদ ও আরামপ্রদ হবে। এই প্রকল্পের ফলে যানজট কমবে এবং শহরবাসী দূষণহীন একটি যোগাযোগ ব্যবস্থা পাবেন। কলকাতা ব্যয় সাশ্রয়ী ও পরিবেশ বান্ধব একটি গণ-পরিবহন ব্যবস্থাও পাবে। কলকাতার যান পরিবহনের সমস্যা দূর হবে এবং শহরবাসীর যাতায়াতের সময় কমবে।
এই প্রকল্পটি মেট্রো রেল, লোকাল ট্রেন, স্টিমার এবং বাসের মাধ্যমে যাতায়াতের ক্ষেত্রে সংযোগ গড়ে তুলবে। লক্ষ লক্ষ নিত্যযাত্রী সহজে, নির্বিঘ্নে যাতায়াত করতে পারবেন।
প্রকল্পের সুবিধা :
নিরাপদ এবং পরিবেশ বান্ধব যানবাহন ব্যবস্থা জনসাধারণ ব্যবহার করতে পারবেন।
যাতায়াতের সময় বাঁচবে
জ্বালানীর সাশ্রয় হবে
সড়ক পরিবহণের পরিকাঠামোর ক্ষেত্রে মূলধনের সাশ্রয় হবে
দূষণ ও দূর্ঘটনা কমবে
এই করিডরের আশেপাশে জমির দাম বাড়বে এবং অতিরিক্ত রাজস্ব আদায় হবে
কর্মসংস্থান সৃষ্টি হবে
আত্মনির্ভর ভারত এবং ভোকাল ফর লোকাল ভাবনার সঙ্গে সাযুজ্য রেখে এই প্রকল্প তৈরি হচ্ছে
পশ্চাদপট :
কলকাতা ইস্ট-ওয়েস্ট মেট্রো করিডর প্রকল্প কলকাতা শহর এবং সংলগ্ন নগরাঞ্চলের স্থিতিশীল উন্নয়নের জন্য একটি গুরুত্বপূর্ণ পরিকাঠামোগত প্রকল্প। ১৬.৬ কিলোমিটার দীর্ঘ এই প্রকল্পটির একটি অংশ হুগলী নদীর তলা দিয়ে গেছে। ভারতে কোন বড় নদীর তলায় এটিই প্রথম গণ-পরিবহন ব্যবস্থা। দেশের গভীরতম মেট্রো স্টেশন হিসেবে হাওড়া স্টেশন তৈরি হয়েছে।
CG/CB
(Visitor Counter : 71